《次韵王子植见寄》
宋代·汪炎昶

心亲迹难前，视囊勇不逮。
梦往谓知路，佶屈迷晻暖。
俄锵润中作，如瓜养把背。
语抵珠颗圆，落祗胜磊磊。
岂去陶韦遥，一切产华彩。
宁辞咏情性，责有庭帏在。
寸禄足为娱，迟子董晃配。
磨砻蓄精锐，竖忍勿少退。
济时我所懵，有靦类沈海。
孤怀构不平，倾写尚子待。
三山讵云遥，风帆渺云海。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。